joelniklaus/EU_Wikipedias huggingface dataset:
Προοδευτική Διεθνής

Η Προοδευτική Διεθνής είναι ένας διεθνής οργανισμός προοδευτικών, αριστερών ακτιβιστών και οργανώσεων. Οι κύριοι υποστηρικτές της είναι ο Μπέρνι Σάντερς και ο Γιάνης Βαρουφάκης και συνιδρύθηκε από το The Sanders Institute και το DiEM25. Ο Βαρουφάκης, συνιδρυτής του DiEM25, δήλωσε σε μια έκθεσή του ότι η Προοδευτική Διεθνής δημιουργείται «για να κινητοποιήσει τους ανθρώπους σε όλο τον κόσμο ώστε να αλλάξουν την παγκόσμια τάξη και τα θεσμικά όργανα που την διαμορφώνουν». Η Προοδευτική Διεθνής ξεκίνησε στις 30 Νοεμβρίου 2018 σε μια εκδήλωση του Ινστιτούτου Sanders, στην οποία συμμετείχαν πολλοί προοδευτικοί πολιτικοί, οικονομολόγοι και ακτιβιστές, μεταξύ των οποίων η Ναόμι Κλάιν, ο Κορνέλ Ουέστ, ο Φερνάντο Χαντάντ, ο Τζέφρεϊ Σακς, η Νίκι Άστον και η Άδα Κολάου.

Παραπομπές 

Πολιτική
Κοπλίκ

Το Κοπλίκ (, επίσης γνωστό ως Koplik i Poshtëm) είναι πόλη και πρώην δήμος στο βορειοδυτικό άκρο της Αλβανίας. Στη μεταρρύθμιση της τοπικής αυτοδιοίκησης το 2015 έγινε δημοτική ενότητα και έδρα του δήμου Μαλεσί ε Μάδε. Ήταν η έδρα της πρώην επαρχίας Μαλεσί ε Μάδε. Ο πληθυσμός κατά την απογραφή του 2011 ήταν 3.734. Βρίσκεται βόρεια της Σκόδρας. Από τον Ιούνιο του 2016, το Κοπλίκ έχει καταχωριστεί και διοικείται ως διεθνής «ελεύθερη ζώνη οικονομικού εμπορίου» από την αλβανική κυβέρνηση.

Ιστορία 
Το Κούπιονιτς αναφέρθηκε από τον Μαριάνο Μπολίτσα το 1614, αποτελώντας μέρος του Σαντζακίου της Σκόδρας. Ο πληθυσμός του ήταν ρωμαιοκαθολικός και είχε 60 σπίτια και 130 στρατιώτες υπό τις διαταγές του Πέσα Καμπέρσα. 

Το Κόπλικ, ως μεθόρια πόλη, έχει μακρά ιστορία πολεμικών συγκρούσεων. Η ιστορική σημασία του Κόπλικ οφείλει πολλά στους φυλάρχους Μαλισσόρι. Η έντονη ανεξάρτητη φύση τους είχε ως αποτέλεσμα τη συχνή εμπλοκή του Κόπλικ σε πολέμους εναντίον των Οθωμανών και των Σέρβων. Στην πόλη υπάρχει μνημείο που τιμά τους πεσόντες της Μάχης του Κόπλικ, γνωστή και ως Μάχη του Ντετσίκ, μιας και έλαβε χώρα τόσο στο Κόπλικ όσο και στο Τούζι. Η μάχη ήταν αποτέλεσμα μιας εξέγερσης των φυλάρχων των Μαλσόρι, υπό την ηγεσία του Ντέντ Γκιόν Λούλι της φυλής Τραμπόιν-Χότι κατά της οθωμανικής εξουσίας. Η μάχη είχε ως αποτέλεσμα μία πύρρειο νίκη για τον φύλαρχο των Μαλσόρι. Μετά τον Α΄ Παγκόσμιο Πόλεμο και την κατάτμηση της Μαλσία ε Μάδε σε δύο τμήματα, η περιοχή γύρω από το Τούζι αποδόθηκε στο Βασίλειο του Μαυροβουνίου, ενώ η περιοχή γύρω από το Κοπλίκ παρέμεινε αλβανική με την πόλη να γίνεται πρωτεύουσα της επαρχίας Μαλεσία ε Μάδε. Κατά τη διάρκεια της οθωμανικής κατοχής, πολλοί από τους κατοίκους της πόλης εξισλαμίστηκαν, αν και ο αγροτικός πληθυσμός της Μαλέσια ε Μάδε παρέμεινε κυρίως καθολικός. Το κομμουνιστικό καθεστώς έθεσε σοβαρούς περιορισμούς στην κινητικότητα, αλλά μετά την πτώση του κομμουνισμού το 1991, το Κοπλίκ γνώρισε μεγάλη εισροή νέων εποίκων από την ύπαιθρο. 

Το 1984, το Κοπλίκ απέκτησε καθεστώς πόλης, ενώ αυτό του δήμου χορηγήθηκε μετά τις πρώτες δημοκρατικές εκλογές της 26ης Ιουλίου 1992.

Οικονομία
Η Λίμνη Σκόδρα που βρίσκεται κοντά στο Κοπλίκ αποτελεί σημαντικό πόλο έλξης τουρισμού για την περιοχή. Το Κοπλίκ αποτελεί το εμπορικό κέντρο της περιοχής, και διαθέτει πληθώρα καταστημάτων και υπηρεσιών που εξυπηρετούν την πόλη και τη γύρω περιοχή. Αποτελεί επίσης σημαντικό μεταφορικό κόμβο που εξυπηρετεί τους κατοίκους των γύρω περιοχών, συνδέοντας τες με μεγαλύτερες αστικές περιοχές της χώρας.

Αθλητισμός 
Ο ποδοσφαιρικός σύλλογος της πόλης είναι ο ΚΣ Βελετσίκου Κοπλίκ.

Παραπομπές 

Πόλεις της Αλβανίας
Τόμας Λίνακερ

Ο Τόμας Λίνακερ (Thomas Linacre ή Lynaker) (περίπου 1460, Ντερμπισάιρ - 20 Οκτωβρίου 1524) ήταν ένας Άγγλος λόγιος, ουμανιστής και γιατρός της εποχής της Αναγέννησης. Το όνομά του δόθηκε στο Κολλέγιο Λίνακερ του Πανεπιστημίου της Οξφόρδης και στο Linacre House, ένα πανδοχείο αρρένων στο The King's School της πόλης Καντέρμπερι (Canterbury).   

Ήταν ένας από τους πρώτους Άγγλους που έμαθαν και μελέτησαν ελληνικά στη Φλωρεντία της Ιταλίας κατά την Αναγέννηση, κι έφερε στην πατρίδα του και το πανεπιστήμιο του τις νέες ιδέες που μετέδωσε. Καθηγητές του ήταν μερικοί από τους σπουδαιότερους μελετητές της εποχής όπως ο Αθηναίος Δημήτριος Χαλκοκονδύλης.  Μετέφρασε στα λατινικά ιδίως έργα του Γαληνού και του Αριστοτέλη, αλλά κι ένα του Πρόκλου περί αστρονομίας, σε πιστή αλλά όχι δουλική μετάφραση υψηλής ποιότητας. Μεταξύ των μαθητών του ήταν κι ο περίφημος Έρασμος - που μόνο τ' όνομά του θα αρκούσε για να περάσει στην ιστορία σαν καθηγητής ελληνικών - αλλά και άλλοι από τους τομείς των γραμμάτων και της πολιτικής, όπως ο Sir Τόμας Μορ, ο Πρίγκιπας Άρθουρ και η Βασίλισσα Μαρία Α' της Αγγλίας . Έχαιρε εκτίμησης από έναν ευρύτερο κύκλο λογίων από πολλά τα μέρη της Ευρώπης με τους οποίους αλληλογραφούσε τακτικά.

Παραπομπές

Σχετικά αναγνώσματα 

 Wikisource:The History of the Church and Manor of Wigan/Thomas Lynacre

Άγγλοι ιατροί
Άγγλοι συγγραφείς
Άγγλοι μαθηματικοί
Διοργανώσεις Ε.Π.Σ. Σερρών 2018–19

Για την περίοδο 2018–19, η Ένωση Ποδοσφαιρικών Σωματείων Σερρών είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Σερρών.

Η πρωταθλήτρια ομάδα της ΕΠΣ Σερρών κερδίζει την άνοδο στη Γ΄ Εθνική ερασιτεχνική κατηγορία. Η ομάδα που ανακηρύσσεται κυπελλούχος ΕΠΣ Σερρών, αποκτά το δικαίωμα συμμετοχής στο Κύπελλο Ελλάδας της επόμενης περιόδου

Πρωτάθλημα 

Η δομή των κατηγοριών του πρωταθληματος της ΕΠΣΣ  είναι ως εξής:

 Α' κατηγορία χωρίζεται ουσιαστικά σε 2 κατηγορίες την "Επίλεκτη Υποκατηγορία" με συμμετοχη 12 συλλόγων και την "Ανώτερη Υποκατηγορία" με συμμετοχή 28 ομάδων σε 2 ομίλους των 14.
 Επίλεκτη (12 ομάδες)
 Ανώτερη (22 ομάδες σε 2 ομίλους)
 Β' κατηγορία
 Γ' κατηγορία (εφόσον υπάρχουν αρκετές συμμετοχές)

Α΄ Επίλεκτη 
Στην Επίλεκτη Κατηγορία συμμετέχουν 12 σύλλογοι.

 Ανάδειξη Πρωταθλητή

Οι 6 πρώτοι σύλλογοι μετά τη λήξη της κανονικής περιόδου συνεχίζουν στα Play Off ανάδειξης πρωταθλητή-ανόδου (στην κατώτερη Εθνικη Ερασιτεχνική κατηγορία , ή στα ειδικά πρωταθλήματα ανόδου). Οι ομάδες ξεκινούν το μίνι πρωτάθλημα διπλών αγώνων με το 1/3 της βαθμολογικής διαφοράς απο την 6η ομάδα στην κανονική διάρκεια.

 Υποβιβασμός

Οι 6 τελευταίοι σύλλογοι μετά τη λήξη της κανονικής περιόδου συνεχίζουν στα Play Out υποβιβασμού. Οι ομάδες ξεκινούν το μίνι πρωτάθλημα διπλών αγώνων με το 1/3 της βαθμολογικής διαφοράς απο την 12η ομάδα στην κανονική διάρκεια. Οι 2 τελευταίες ομάδες υποβιβάζονται στην "Ανώτερη Υποκατηγορία" της επόμενης περιόδου. Η 10η θα δωσει αγώνα μπαράζ με την 3η ομάδα της ενιαίας κατάταξης της Ανώτερης Κατηγορίας.

Κανονική Διάρκεια 
Η τελική βαθμολογία στην κανονική διάρκεια ήταν:

Play Off 
Οι ομάδες ξεκίνησαν με το 1/3 της βαθμολογικής διαφοράς από τον 6ο. Πρωταθλήτρια για το 2018-19 ήταν η ομάδα της Δόξας Κάτω Καμήλας

Πηγή: SerresGoal

Play Out 

Πηγή: SerresGoal

Α΄ Ανώτερη 
Οι 22 σύλλογοι χωρίζονται σε 2 ομίλους των 11.Σύμφωνα με την προκήρυξη, μετά τη λήξη της κανονικής διάρκειας οι 6 πρώτες ομάδες κάθε ομίλου συμμετέχουν στα Play Off και οι 5 τελευταίες στα Play Out. Δυο ομάδες ανεβαίνουν στην Επίλεκτη της επόμενης περιόδου, ενώ οι δυο τελευταίες ομάδες κάθε ομίλου θα υποβιβαστούν στη Β' Ερασιτεχνική.

Α' όμιλος 

Πηγή: SerresGoal

Β' όμιλος 

Πηγή: SerresGoal

Β' Κατηγορία 
Στη Β΄ Κατηγορία συμμετείχαν 18 σύλλογοι σε 2 ομίλους και αγωνίστηκαν σε τρείς γύρους. Οι 2 πρώτοι κάθε ομίλου  θα ανέβουν στην Ανώτερη Κατηγορία.

Πηγή: SerresGoal

Β΄ όμιλος 

Πηγή: SerresGoal

Κύπελλο 

Το 2018-19 διοργανώθηκε για 48η χρονιά το κύπελλο της Ε.Π.Σ.Σ.  Η διοργάνωση ολοκληρώθηκε στις 24 Απριλίου 2019 με τον τελικό. Το τρόπαιο κατέκτησε ο Πανσερραϊκός.

Τελικός

Παραπομπές

Εξωτερικοί σύνδεσμοι 

 
 serressport.gr
 serresgoal.gr

Ε.Π.Σ. Σερρών
Ανοικτή πρόσβαση στην Ελλάδα

Η ανοικτή πρόσβαση σε επιστημονικά συγγράμματα στην Ελλάδα παρέχεται από αποθετήρια που συντηρούνται από διάφορα ακαδημαϊκά ιδρύματα. Υπάρχει μία σειρά από συλλογές διδακτορικών και άλλων εργασιών στην Ελλάδα που στεγάζονται σε ψηφιακά αποθετήρια ανοιχτής πρόσβασης. Περιέχουν ακόμη άρθρα περιοδικών, κεφάλαια βιβλίων, και άλλο υλικό για δωρεάν ανάγνωση.

Τον Μάρτιο του 2018, ο βρετανικός οργανισμός Ευρετήριο Αποθετηρίων Ανοιχτής Πρόσβασης ανέφερε ότι υπάρχουν 36 αποθετήρια στην Ελλάδα. Το Εθνικό Ίδρυμα Ερευνών, το Πανεπιστήμιο Πατρών και το Πανεπιστήμιο Πειραιώς είχαν τα μεγαλύτερα αποθετήρια.

Τον Ιούνιο του 2018, ο Σύνδεσμος Ελληνικών Ακαδημαϊκών Βιβλιοθηκών εξέδωσε δήλωση υποστηρίζοντας την ανοικτή πρόσβαση.

Παραπομπές

Περαιτέρω ανάγνωση 

 
 
 
 Angeliki Vos (2015). Creating an Institutional Repository (IR) in Greece: need for information systems strategy? (Master thesis). Sweden: Linnaeus University.

Εξωτερικοί σύνδεσμοι 

 
 
 . ("The purpose of the 'Kallipos' action is the production and delivery of Open Access electronic books, which will be used by the students of Greek universities")
 
 
 
 

Επιστήμες και τεχνολογία στην Ελλάδα
Επικοινωνίες στην Ελλάδα
Pages with unreviewed translations
Τραπεζικός τομέας στην Ελλάδα

Ο τραπεζικός τομέας στην Ελλάδα είναι μια βιομηχανία που έχει βραχυπρόθεσμες υποχρεώσεις ίσες με το 35% του ελληνικού ΑΕΠ ή το 38% του ελληνικού εθνικού χρέους, σύμφωνα με δεδομένα για τις 11 Οκτωβρίου 2008. Η πρώτη τράπεζα που ιδρύθηκε επί ελληνικού εδάφους ήταν η Εθνική Χρηματιστική Τράπεζα που ιδρύθηκε το 1828 και έπαυσε, ανεπίσημα, τη λειτουργία της το 1834. Πέρασαν επτά χρόνια για να ιδρυθεί η Εθνική Τράπεζα της Ελλάδος, η οποία και αποκτά το εκδοτικό δικαίωμα. Είχε προηγηθεί το 1839 στα βρετανοκρατούμενα - τότε - Επτάνησα η ίδρυση της Ιονικής Τράπεζας. Το 1879 ιδρύεται ο Εμπορικός Οίκος Ι.Φ. Κωστοπούλου, πρόδρομος της Alpha Bank και ακολουθεί το 1882 η Τράπεζα Ηπειροθεσσαλίας. Στις 2 Μαΐου 1880 ξεκινά τη λειτουργία του το Χρηματιστήριο Αθηνών και στις 6 Ιουλίου 1916 ιδρύεται η Τράπεζα Πειραιώς. 

Στις 14 Μαΐου 1928 ξεκινά τη λειτουργία της η Τράπεζα της Ελλάδος, ενώ το 1980 τοποθετείται το πρώτο ATM στην Ελλάδα. Στις 8 Μαρτίου 2012 ολοκληρώνεται το PSI με συμμετοχή 95,7%.

Από τις 29 Ιουνίου 2015 μέχρι τις 17 Ιουλίου 2015, οι τράπεζες έκλεισαν και εισήχθησαν έλεγχοι κεφαλαίων. Τον Οκτώβριο του 2018, οι έλεγχοι κεφαλαίων ήρθησαν σε μεγάλο βαθμό, ενώ είχαν προηγηθεί μεγάλες αυξήσεις στο μέγιστο ποσό για ανάληψη. Καταργήθηκαν εντελώς τον Σεπτέμβριο του 2019.

Συστημικές τράπεζες 
 Alpha Bank
 Eurobank Ergasias
 Εθνική Τράπεζα της Ελλάδος
 Τράπεζα Πειραιώς

Μη συστημικές Τράπεζες  
Aegean Baltic Bank
Attica Bank
Optima bank
Συνεταιριστική Τράπεζα Χανίων
Συνεταιριστική Τράπεζα Κεντρικής Μακεδονίας
Συνεταιριστική Τράπεζα Δράμας (Olympus Bank)
Συνεταιριστική Τράπεζα Ηπείρου
Συνεταιριστική Τράπεζα Καρδίτσας
Συνεταιριστική Τράπεζα Θεσσαλίας
Παγκρήτια Συνεταιριστική Τράπεζα
Vivabank

Ελληνικά υποκαταστήματα διεθνών τραπεζών 
 ABN AMRO
 Bank of America
 Bank of China
 Bank Saderat Iran
 BMW Austria Bank
 BNP Paribas
 Deutsche Bank 
 EFG Bank  
 FCA Bank
 HSBC
 ProCredit Bank 
 Ziraat Bank

Τράπεζες που πλέον δεν υφίστανται ή δεν δραστηριοποιούνται στην Ελλάδα 
 Τράπεζα Αθηνών
 Τράπεζα Κρήτης
 Τράπεζα Χίου
 Τράπεζα Κεντρικής Ελλάδος
 Τράπεζα Θεσσαλονίκης
 Συνεταιριστική Τράπεζα Αχαΐας 
 Συνεταιριστική Τράπεζα Δωδεκανήσου 
 Συνεταιριστική Τράπεζα Ευβοίας
 Συνεταιριστική Τράπεζα Λαμίας
 Συνεταιριστική Τράπεζα Λέσβου - Λήμνου 
 Συνεταιριστική Τράπεζα Πελοποννήσου 
 Εγνατία Τράπεζα
 Τράπεζα Εργασίας
 Λαϊκή Τράπεζα Κύπρου
 Τράπεζα Κύπρου
 Πανελλήνια Τράπεζα
 Λαϊκή Τράπεζα
 Ελληνική Τράπεζα
 Ταχυδρομικό Ταμιευτήριο
 ATEbank (Αγροτική Τράπεζα της Ελλάδος)
 Marfin Egnatia Bank
 Omega Bank
 Citibank
 Emporiki Bank
 First Business Bank
 Geniki Bank
 Millenium Bank
 New Proton Bank
 Probank
 T Bank
 Praxia bank

Δείτε επίσης 
 Οικονομία της Ελλάδας

Παραπομπές

Εξωτερικοί σύνδεσμοι 
 Κατάλογος των μεγαλύτερων ελληνικών τραπεζών

Τραπεζική στην Ελλάδα
General Electric

Η General Electric Company είναι Αμερικανικός πολυεθνικός όμιλος που ιδρύθηκε στη Νέα Υόρκη και εδρεύει στη Βοστώνη. Σήμερα η εταιρεία εστιάζει στην αεροναυπηγική, την υγειονομική περίθαλψη, την ενέργεια, την ανανεώσιμη ενέργεια, την ψηφιακή βιομηχανία, την παραγωγή πρόσθετων υλών και στον φωτισμό.

Το 2018, η GE κατετάγη στον κατάλογο Fortune 500 ως η 18η μεγαλύτερη εταιρεία στις ΗΠΑ με ακαθάριστα έσοδα. Το 2011 κατετάγη στον κατάλογο Fortune 20 ως η 14η πιο κερδοφόρα εταιρεία, αλλά από τότε έχασε περίπου το 75% του μεριδίου της αγοράς.

Το 1889, η εταιρεία Drexel, Morgan & Co., μια εταιρεία που ιδρύθηκε από τους JP Morgan και Anthony J. Drexel, χρηματοδότησε την έρευνα του Τόμας Έντισον και συνέβαλε στη συγχώνευση των εταιρειών αυτών υπό την ίδρυση της Edison General Electric Company, η οποία ιδρύθηκε στη Νέα Υόρκη στις 24 Απριλίου, 1889. Η νέα εταιρεία εξαγόρασε επίσης την εταιρεία Sprague Electric Railway & Motor Company το ίδιο έτος.

Το 1880, ο Gerald Waldo Hart σχημάτισε την Αμερικανική Ηλεκτρική Εταιρεία της Νέας Βρετανίας, Connecticut, η οποία συγχωνεύθηκε μερικά χρόνια αργότερα με την Thomson-Houston Electric Company, με επικεφαλής τον Charles Coffin. Το 1887, ο Hart έφυγε για να γίνει επιθεωρητής της εταιρείας Edison Electric Company του Κάνσας Σίτι, Μιζούρι. Η General Electric ιδρύθηκε με τη συγχώνευση της εταιρείας Edison General Electric της Schenectady της Νέας Υόρκης και της Thomson-Houston Electric Company της Λιν, Μασαχουσέτη, με τη στήριξη της εταιρείας Drexel, Morgan & Co. Και οι δύο εγκαταστάσεις συνεχίζουν να λειτουργούν.

Παραπομπές

Εξωτερικοί σύνδεσμοι
 

Ηνωμένες Πολιτείες Αμερικής
Πούκα

Η Πούκα () είναι πόλη και δήμος στη βόρεια Αλβανία. Ο δήμος σχηματίστηκε με τη μεταρρύθμιση της τοπικής αυτοδιοίκησης το 2015 με τη συγχώνευση των πρώην δήμων Γκιέγκιαν, Κελέζ, Κερέτ, Πούκα και Ράπα, που έγιναν δημοτικές ενότητες. Η έδρα του δήμου είναι η πόλη Πούκα. Ο συνολικός πληθυσμός είναι 11.069 (απογραφή 2011), και η συνολική έκταση 505,53 χλμ2. Ο πληθυσμός του πρώην δήμου κατά την απογραφή του 2011 ήταν 3.607 κάτοικοι. Ο τοπικός ποδοσφαιρικός σύλλογος ονομάζεται ΚΣ Τερμπούνι Πούκα. 

Με υψόμετρο 838 μέτρων πάνω από την επιφάνεια της θάλασσας, η πόλη είναι μία από τις υψηλότερες στην Αλβανία και γνωστό χιονοδρομικό θέρετρο. Απέχει 150 χλμ. τα Τίρανα.

Ιστορία 
Κατά τη διάρκεια του 20ού αιώνα, η Πούκα επεκτάθηκε ως στρατιωτική βάση και ως κέντρο καθολικής εκπαίδευσης. Ο διακεκριμένος Αλβανός ποιητής Μιγκιένι διέμεινε εκεί από το 1936 έως το 1937. Το σχολείο όπου εργαζόταν ως δάσκαλος είναι τουριστικό αξιοθέατο.

Ανθρωπολογία 
Ο οικισμός κατοικείται από τη φυλή Πούκα οποία είναι μια από τις «επτά φυλές Πούκα» (). Σύμφωνα με την παράδοση, που καταγράφηκε από τον Υακίντ Εκάρντ στα μέσα του 19ου αιώνα, ο οικισμός της Πούκα είχε ιδρυθεί από κάποιον Πάολο Ζέντα, ο οποίος σύμφωνα με τον Μαρίν Μπαρλέτιους ήταν συγγενής του Λέκα Δουκαγκίνι. 

Η περιοχή έχει επίσης το δικό της Κανούν, ένα σύνολο εθιμικών αλβανικών νόμων και είναι γνωστό ως  (Κανόνες της Πούκα) και χρησιμοποιείται κυρίως στη Βόρεια Αλβανία και το Κοσσυφοπέδιο. 

Το τοπωνύμιο μπορεί να προέρχεται από τη λατινική φράση via publica («δημόσια οδός»), καθώς βρίσκεται επί μίας παλιάς εμπορικής διαδρομής.

Αξιοσημείωτοι κάτοικοι 
 Αλτίν Λάλα - πρώην αρχηγός της εθνικής ομάδας ποδοσφαίρου της Αλβανίας και του συλλόγου Αννόβερο 96 
 Κρίστιαν Σόκολι - παίκτης NFL 
 Τσοβαλίν Ντέλια - ζωγράφος 
 Φάμπιο Γκιονικάι - ποδοσφαιριστής 
 Σεμπίνο Πλάκου - ποδοσφαιριστής 
 Στιέφεν Γκιέτσοβι - καθολικός ιερέας, λαογράφος και συλλέκτης 
 Μίλος Γκιέργκι Νίκολα - εκπαιδευτικός, ποιητής και συγγραφέας

Παραπομπές

Πηγές 

 Through The Embers of Chaos  (2002), Dervla Murphy

Πόλεις της Αλβανίας
Ιωσήφ Μαρινάκης

Ο Ιωσήφ Μαρινάκης (Κρήτη, 18 Οκτωβρίου 1969) είναι Έλληνας ηθοποιός.

Βιογραφικό 
Γεννήθηκε το 1969 στην Κρήτη. Το 1994 αποφάσισε να ασχοληθεί επαγγελματικά με την υποκριτική ξεκινώντας τις σπουδές του στην Ανώτερη Σχολή Δραματικής Τέχνης Μ.Βογιατζή Τράγκα από όπου αποφοίτησε τρία χρόνια μετά. Κατά τη διάρκεια του πρώτου χρόνου των σπουδών του έκανε μία guest εμφάνιση στην κωμική σειρά του Χάρη Ρώμα και της Άννας Χατζησοφιά "Οι Μεν και Οι Δεν". Ολοκληρώνοντας τις σπουδές έκανε την πρώτη του δουλειά ως ηθοποιός συμμετέχοντας στο βασικό καστ της καθημερινής σειράς του Mega Channel "Απαγορευμένη Αγάπη" από το 1999 μέχρι το 2001. 

Τη σεζόν 2001-2002 είχε έναν από τους πρωταγωνιστικούς ρόλους στη σειρά "Οι Τρεις Χήρες" ενώ έκανε κάποιες εμφανίσεις στις σειρές "Νιρβάνα" και "Βότκα Πορτοκάλι". Ακολούθησε η σειρά "Αχ και να ξερες" τη σεζόν 2002-2003 και η σειρά "Πεθαίνω για σένα" τη σεζόν 2003-2004. Τη σεζόν 2004-2005 συμμετείχε σε τρεις ιστορίες της σειράς "10η εντολή και σε κάποια επεισόδια της σειράς "Σαν γλυκό του κουταλιού".

Έγινε ευρύτερα γνωστός τη σεζόν 2005-2006 μέσω της σειράς του Στράτου Μαρκίδη "Της Αγάπης Μαχαιριά" στο ρόλο του Γιώργη Σταματάκη. Η σειρά σημείωσε και μεγάλη επιτυχία και διήρκησε για δύο τηλεοπτικές σεζόν. Παράλληλα τη σεζόν 2006-2007 πρωταγωνίστησε μαζί με την Καρυοφυλλιά Καραμπέτη στην σειρά "Η Τελευταία Παράσταση" που είχε ως θέμα τη ζωή και το έργο της Έλλης Λαμπέτη. Ακολούθησε η δραματική σειρά "Ο γητευτής" τη σεζόν 2007-2008. 

Από το 2008 μέχρι το 2010 πρωταγωνίστησε μαζί με τον Πέτρο Φιλιππίδη, τη Ζέτα Δούκα και την Χριστίνα Αλεξανιάν στην κωμική σειρά του Mega Channel "Λάκης ο γλυκούλης". Ακόμη το 2009 συμμετείχε στη σειρά "Έχω να μυστικό". Τη σεζόν 2011-2012 παρουσίασε μαζί με τη σεφ Ντίνα Νικολάου την τρίτη σεζόν της μαγειρικής εκπομπής "Νηστικοί Πράκτορες" στο Star Channel. Από το 2014 μέχρι το 2016 πρωταγωνίστησε στην καθημερινή σειρά της Βάνας Δημητρίου "Ρουα Ματ" ενώ τη σεζόν 2016-2017 είχε ένα από τους πρωταγωνιστικούς ρόλους στον τέταρτο κύκλο της καθημερινής σειράς "Μπρούσκο".

Φιλμογραφία

Προσωπική ζωή 
Το 2014 παντρεύτηκε τη γυμνάστρια Χρύσα Καλπάκη με πολιτικό γάμο στο Μανχάταν ενώ το 2016 πραγματοποιήθηκε ο θρησκευτικός τους γάμος στην Κρήτη.

Παραπομπές 

Έλληνες άνδρες ηθοποιοί τηλεόρασης
Έλληνες άνδρες ηθοποιοί κινηματογράφου
Νίκος Χύτας

Ο Νίκος Χύτας (1955-2018) ήταν Έλληνας ηθοποιός του θεάτρου, του κινηματογράφου και της τηλεόρασης.

Βιογραφικό 
Γεννήθηκε το 1955. Το 1980 έκανε την πρώτη του εμφάνιση στην τηλεόραση στη σειρά "Ιούλιος και Ιουλιέτα" στην ΕΡΤ. Ακολούθησαν πολλές τηλεοπτικές σειρές μεταξύ των οποίων Τα Μυστικά της Εδέμ, 7 θανάσιμες πεθερές, Γκασταρμπάιτερ, Μαντώ Μαυρογένους (1983), Οι ιστορίες του αστυνόμου Μπέκα, Δανεικός πατέρας, Σοφία... Ορθή, Σύνορα αγάπης, Φάκελος Πολκ στον αέρα (1992) και πολλές άλλες. Έφυγε από τη ζωή στις 8 Ιουνίου 2018 σε ηλικία 63 ετών.

Φιλμογραφία

Τηλεοπτικές Σειρές

Κινηματογραφικές ταινίες

Παραπομπές 

Έλληνες άνδρες ηθοποιοί τηλεόρασης
Έλληνες άνδρες ηθοποιοί θεάτρου
Έλληνες άνδρες ηθοποιοί κινηματογράφου
Σεισμός στην Κωνσταντινούπολη (1509)

Ο σεισμός στην Κωνσταντινούπολη του 1509 έλαβε χώρα στη θάλασσα του Μαρμαρά στις 10 Σεπτεμβρίου 1509 περίπου στις 10 το βράδυ. Η ένταση του σεισμού εκτιμάται στους 7.3 βαθμούς της κλίμακας Ρίχτερ. Τον σεισμό ακολούθησε τσουνάμι και 45 μέρες μετασεισμών. Ο ακριβής αριθμός θανάτων από τον σεισμό ποικιλεί ανάλογα με την εκτίμηση, με διάφορες εκτιμήσεις να ορίζουν τις ανθρώπινες απώλειες από 1.000 έως 13.000 θύματα.

Ζημιά 
Η περιοχή που υπέστη σημαντικές ζημιές εκτίνεται από το Τσορλού στα δυτικά μέχρι τη Νικομήδεια στα ανατολικά. Ο Γαλατάς και το Μπουγιουκτσέκμετζε υπέστησαν σοβαρές ζημιές. Στην Κωνσταντινούπολη κατέρρευσαν πολλά σπίτια και άλλα κτήρια. Το νεόκτιστο τζαμί Βεγιαζήτ Β΄ έπαθε σοβαρές ζημιές. Η κύρια δομή και ένας μιναρές κατέρρευσαν. Το Τέμενος Φατίχ υπέστη σημαντικές ζημιές, ενώ η Αγία Σοφία επιβίωσε χωρίς ιδιαίτερη ζημιά (κατέρρευσε ένας μιναρές). Εντός της Αγίας Σοφίας, το υλικό που έκρυβε τις χριστιανικές εικόνες κατέρρευσε, αποκαλύπτοντας τες.

Ο αριθμός των νεκρών και τραυματισμένων είναι δύσκολο να εκτιμηθεί, με τις πηγές να θέτουν τον αριθμό τους από 1.000 έως 13.000. Πιστεύεται ότι μεταξύ των θυμάτων συμπεριλαμβάνονται μέλη της Οθωμανικής δυναστείας. Μετασεισμοί συνέχισαν για 45 μέρες και οι άνθρωποι δεν μπορούσαν να επιστρέψουν στις οικίες τους για 2 μήνες.

Παραπομπές 

Κωνσταντινουπολη 1509
Ιστορία της Κωνσταντινούπολης
Α.Ο. Κύμης

Ο Αθλητικός Όμιλος Κύμης είναι αθλητικός σύλλογος με  έδρα την Κύμη στην Εύβοια.

Δραστηριοποιείται στο ποδόσφαιρο, το μπάσκετ, το βόλεϊ καθώς και σε άλλους αθλητικές τομείς  

και με  αντίστοιχες ακαδημίες. 

Συμμετείχε ενεργά, επί σειρά ετών, στη διοργάνωση από το Δήμο Κύμης,  των Πανελληνίων Πρωταθλημάτων  Καλαθοσφαίρισης 

νέων, νεανίδων, κορασίδων, εφήβων κ.ά. 

Ο σύλλογος ιδρύθηκε το 1957. Τη σεζόν 2014-15 ο Α.Ο. Κύμης ως ελληνικός ποδοσφαιρικός σύλλογος,

συμμετείχε για 2η σεζόν στη Γ΄ Εθνική. Πλέον, συμμετέχει στις τοπικές κατηγορίες.

Αθλητικοί σύλλογοι Εύβοιας
Ποδοσφαιρικές ομάδες Ελλάδας
Ελληνικοί σύλλογοι καλαθοσφαίρισης
Ελληνικοί σύλλογοι πετοσφαίρισης
Ιδρύσεις αθλητικών συλλόγων το 1957
Ιδρύσεις ποδοσφαιρικών ομάδων το 1957
Ιδρύσεις ομάδων καλαθοσφαίρισης σε άγνωστο έτος
Κύμη
Άμυρος (αρχαία πόλη)

Η Άμυρος ήταν μία πόλη-κράτος (πόλις) στην Αρχαία Θεσσαλία, στο δυτικό τμήμα της Μαγνησίας, στον ποταμό Άμυρο που εκβάλει στη λίμνη Κάρλα. Αναφέρεται από τον Ησίοδο ως η «Άμυρος που φέρει αμπέλια». Η γύρω περιοχή ονομάζεται Αμυρικό πεδίο από τον Πολύβιο. Οι σύγχρονοι μελετητές εντοπίζουν τη θέση της Άμυρου σε ένα μέρος που ονομάζεται Παλαιόκαστρο, στο σύγχρονο χωριό Γερακάρι.

Παραπομπές 

Πόλεις στην Αρχαία Ελλάδα
Αρχαία Μαγνησία
Εγκαταλελειμμένοι οικισμοί στην Ελλάδα
Νάστια Βραχάτη

Η Νάστια Βραχάτη (γεν. Καλαμάτα) είναι Ελληνίδα ηθοποιός και τηλεπαρουσιάστρια. Έχει συμμετάσχει σε διάφορες τηλεοπτικές σειρές και τηλεπαιχνίδια.

Βιογραφία 
Γεννήθηκε στην Καλαμάτα και σπούδασε στο Τμήμα Ιστορίας και Αρχαιολογίας της Φιλοσοφικής Σχολής του Εθνικού και Καποδιστριακού Πανεπιστημίου Αθηνών. Παρακολούθησε υποκριτική παράλληλα με τις σπουδές αυτές, ενώ έχει παίξει και στο θέατρο. Έχει συμμετάσχει σε τηλεοπτικές σειρές των ANT1 και Mega.

Φιλμογραφία

Τηλεόραση

Παραπομπές 

Ελληνίδες ηθοποιοί τηλεόρασης
Αναστάσης Κολοβός

Ο Αναστάσης Κολοβός (Χαλκίδα, 27 Μαΐου 1974) είναι Έλληνας ηθοποιός.

Γεννήθηκε στην Χαλκίδα το 1974 όπου και μεγάλωσε. Από το 1993 μέχρι το 1997 έκανε σπουδές θεάτρου στο "Θεατρικό Εργαστήρι Χ.Α.Ν.Θ. Νέες Μορφές" ενώ παράλληλα σπούδαζε στο Φυσική του ΑΠΘ, χωρίς να αποφοιτήσει. Το 1997 έκανε κι άλλες σπουδές πάνω στην υποκριτική στην Ανώτερη Δραματική Σχολή "Ίασμος" Βασίλης Διαμαντόπουλος από όπου αποφοίτησε το 2000.

Τηλεόραση 
Στην τηλεόραση έκανε το ντεμπούτο του ως ηθοποιός το 2000 με μικρές συμμετοχές στις σειρές "Το κλειδί" και "Κόκκινος Κύκλος". Ακολούθησαν σύντομες εμφανίσεις στις σειρές "Σαββατογεννημένες" το 2003 και "Όλα στην Ταράτσα" το 2004. Τη σεζόν 2004-2005 έπαιξε στη σειρά "Όλα του γάμου δις κολα" ενώ συμμετείχε και στη σειρά "Τα παιδιά της Νιόβης". Μέσα στα επόμενα χρόνια συμμετείχε σε διάφορα επεισόδια των σειρών "Στο Παρά Πέντε", "Επτά Θανάσιμες Πεθερές", "Εντιμότατοι κερατάδες",Εντιμότατοι κερατάδες Singles 2 " Safe Sex TV Stories Αληθινοί Έρωτες Οι ιστορίες του αστυνόμου Μπέκα"Βέτα Queen 7 Ζωές Οι Ατρόμητοι Ο πόλεμος των άστρων  Ο 3ος Νόμος Η γενιά των 592 ευρώ Χωρίς Όρια  και άλλες. 

Από το 2014 μέχρι το 2015 έκανε guest εμφανίσεις στις σειρές "Δια Ταύτα", "Το σόι σου", "Κάτω Παρτάλι" και "Μοντέρνα Οικογένεια" ενώ τη σεζόν 2015-2016 άνηκε στο βασικό καστ της κωμικής σειράς "Μάλιστα, Σεφ!" που μεταδόθηκε από το Mega Channel.Τη σεζόν 2016-2021 σειρά "Έλα στη θέση μου" στο Alpha ρόλο του Μάκης Ζούβας. Τη σεζόν 2021-2022 σειρά  Άσε μας ρε μαμά στο Alpha ρόλο του Μπάμπης Παπαπέτρου

Κινηματογράφος 
Στον κινηματογράφο έκανε το ντεμπούτο του το 2001 στην ταινία Μπραζιλέρο ενώ ακολούθησαν κι άλλες ταινίες όπως "Τσίου…" (2005), "180 Μοίρες" (2010), "The Bachelor 3" (2018) και άλλες.

Παραπομπές 

Έλληνες άνδρες ηθοποιοί τηλεόρασης
Έλληνες άνδρες ηθοποιοί κινηματογράφου
Χρυσόστομος Σοφιανός

Ο Χρυσόστομος Σοφιανός είναι Ελληνοκύπριος πολιτικός και εκπαιδευτικός. Διετέλεσε Υπουργός Παιδείας της Κύπρου.

Βιογραφικά στοιχεία 
Ο Χρυσόστομος Σοφιανός γεννήθηκε στο Στρουμπί το 1939. Φοίτησε στο Ελληνικό Γυμνάσιο Πάφου. Σπούδασε στο Διδασκαλικό Κολέγιο Κύπρου. Εργάστηκε για δύο χρόνια ως δάσκαλος. Στη συνέχεια σπούδασε κλασσικές σπουδές στο Πανεπιστήμιο Αθηνών. Την περίοδο 1966-1969 εργάστηκε ως καθηγητής δευτεροβάθμιας εκπαίδευσης. Την περίοδο 1969-1972 εργάστηκε ως καθηγητής στην Παιδαγωγική Ακαδημία Κύπρου.

Την περίοδο 1972-1973 έκανε μεταπτυχιακές σπουδές στο Πολιτειακό Πανεπιστήμιο του Οχάιο με υποτροφία της ΟΥΝΕΣΚΟ. Πήρε τους τίτλους Μ.Α. στην εκπαίδευση και Ph. D. στην εκπαιδευτική ανάπτυξη και προγραμματισμό. Από το 1973 έως το 1975 εργάστηκε στο Κέντρο Ερευνών του Πολιτειακού Πανεπιστημίου του Οχάιο σε εκπαιδευτικά προγράμματα. Την περίοδο 1975-1976 εργάστηκε ως βοηθός καθηγητής εκπαιδεύσεως στο Κολέγιο Ελμίρα της πολιτείας Νέας Υόρκης. 

Το 1976 επέστρεψε στην Κύπρο. Ανέλαβε ειδικά καθήκοντα στο Τμήμα Ανωτέρας και Μέσης Εκπαιδεύσεως του Υπουργείου Παιδείας. Παράλληλα ξεκίνησε να εργάζεται και στο Παιδαγωγικό Ινστιτούτο Κύπρου.

Έχει 2 παιδιά.

Πολιτική διαδρομή 
Στις 5 Οκτωβρίου 1976 διορίστηκε Υπουργός Παιδείας στην Κυβέρνηση Αρχιεπισκόπου Μακαρίου Γ΄ 1973. Παρέμεινε στην ίδια θέση και μετά τον θάνατο του Αρχιεπισκόπου Μακαρίου Γ΄ και την ανάληψη της εξουσίας από τον Σπύρο Κυπριανού, στην Κυβέρνηση Σπύρου Κυπριανού 1977. Συνέχισε και στην Κυβέρνηση Σπύρου Κυπριανού 1978. Η θητεία του ολοκληρώθηκε στις 9 Σεπτεμβρίου 1980, μετά από δική του παραίτηση.

Στη συνέχεια ίδρυσε το Παγκύπριο Ανανεωτικό Μέτωπο (ΠΑΜΕ), πολιτικό κόμμα το οποίο διεκδίκησε είσοδο στη Βουλή των Αντιπροσώπων στις Βουλευτικές Εκλογές του 1981, αλλά δεν κατάφερε να εξασφαλίσει κάποια έδρα. Στη συνέχεια διαλύθηκε.

Μετέπειτα ο Χρυσόστομος Σοφιανός διετέλεσε διευθυντής του Κυβερνητικού Τυπογραφείου. Την περίοδο 1995-2003 υπηρέτησε ως γραμματέας του Υπουργικού Συμβουλίου.

Παραπομπές

Πηγές 

|-

Κύπριοι εκπαιδευτικοί
Υπουργοί Παιδείας (Κύπρος)
Κυβέρνηση Αρχιεπισκόπου Μακαρίου Γ΄ 1973
Κυβέρνηση Σπύρου Κυπριανού 1977
Κυβέρνηση Σπύρου Κυπριανού 1978
Ουμρανίγεσπορ

Η Ουμρανίγεσπορ (τουρκικά: Ümraniyespor) είναι τουρκικός επαγγελματικός ποδοσφαιρικός σύλλογος, με έδρα την Κωνσταντινούπολη, στην περιοχή Ουμράνιγιε. 

Ο σύλλογος ιδρύθηκε το 1938 και τα χρώματά της είναι το κόκκινο και το λευκό. 

Την περίοδο 2018-19, συμμετείχε στην πρώτη κατηγορία Τουρκίας, όπου τερμάτισε στην 8 θέση.

Στάδιο 
Επί του παρόντος, η ομάδα αγωνίζεται στο Στάδιο Ουμράνιγιε Μπελεντίγιεσι Σεχίρ, χωρητικότητας 1,600 θέσεων.

Συμμετοχές 

 Πρώτη κατηγορία Τουρκίας: 2016- 
 Δεύτερη κατηγορία Τουρκίας: 2014-2016 
 Τρίτη κατηγορία Τουρκίας: 1984-1987, 1990-1993, 1999-2000, 2011-2014 
 Ερασιτεχνική Περιφερειακή Κατηγορία Τουρκίας: 1993-1995, 2010-2011 
 Amatör Futbol Ligleri: 1938-1984, 1987-1990, 1995-1999, 2000-2010

Παραπομπές

Εξωτερικοί σύνδεσμοι 
 Επίσημος ιστότοπος 
 Ümraniyespor στο TFF.org 

Ποδοσφαιρικές ομάδες Τουρκίας
Αθλητικοί σύλλογοι Τουρκίας
Ιδρύσεις ποδοσφαιρικών ομάδων το 1938
Βίλκι Μόρσκιε Στσέτσιν

Η Κινγκ Βίλκι Μόρσκιε Στσέτσιν (πολωνικά: King Wilki Morskie Szczecin) είναι πολωνικός επαγγελματικός σύλλογος καλαθοσφαίρισης, με έδρα το Στσέτσιν στη δυτική Πομεράνια της Πολωνίας. Ο σύλλογος αγωνίζεται στο πρωτάθλημα Πολωνίας (PLK), την κορυφαία κατηγορία στην Πολωνία. Ο σύλλογος ιδρύθηκε το 2004 και έκανε το ντεμπούτο του στην κορυφαία κατηγορία το 2014.

Σεζόν ανά σεζόν

Σημειώσεις

Παραπομπές

Εξωτερικοί σύνδεσμοι 

 Προφίλ ομάδας στο plk.pl (πολωνικά)

Πολωνικοί σύλλογοι καλαθοσφαίρισης
Αθλητικοί σύλλογοι Πολωνίας
Ιδρύσεις αθλητικών συλλόγων το 2004
Βίλκι Μόρσκιε Στσέτσιν
Ερευνητικό Κέντρο Βιοϊατρικών Επιστημών "Αλέξανδρος Φλέμινγκ"

Το Ερευνητικό Κέντρο Βιοϊατρικών Επιστημών "Αλέξανδρος Φλέμινγκ" (Alexander Fleming BSRC) είναι ένα κυβερνητικό, μη-κερδοσκοπικό κέντρο με ιστορία στενά συνδεδεμένη με το Ελληνικό Ίδρυμα Βασικών Βιολογικών Ερευνών "Αλέξανδρος Φλέμινγκ". Ονομάστηκε από τον βιολόγο Αλέξανδρο Φλέμινγκ και βρίσκεται στη Βάρη. Το Κέντρο άρχισε τις ερευνητικές του δραστηριότητες το 1998 και συμμετέχει ενεργά σε ερευνητικούς τομείς της ανοσολογίας, της μοριακής βιολογίας και γενετικής καθώς και της μοριακής ογκολογίας, δίνοντας ιδιαίτερη έμφαση μεταξύ άλλων στον καρκίνο και τα νευροεκφυλιστικά νοσήματα. Στο Κέντρο φυλάσσονται επίσης ορισμένα προσωπικά αντικείμενα του Αλέξανδρου Φλέμινγκ.

Το ΕΚΕΒΕ Φλέμινγκ έχει αποκτήσει διεθνή αναγνώριση για τις έρευνες στην προτυποποίηση ασθενειών, στην κυτταρική ανοσολογία, στην μεταφραστική και μέτα-μεταφραστική ρύθμιση της γονιδιακής έκφρασης, στη μελέτη εσω- και εξω-κυταρρικών σηματοδοτικών μονοπατιών, στη λειτουργική γονιδιωματική και στην βιολογία βλαστοκυττάρων. Οι ερευνητές του Κέντρου έχουν δημιουργήσει διαγονιδιακά μοντέλα ζωικής μορφής για τη ρευματοειδή αρθρίτιδα, τη φλεγμονώδη νόσο του εντέρου και τη σκλήρυνση κατά πλάκας και αυτά τα μοντέλα έχουν χρησιμεύσει ως βάση για πολλαπλές συνεργασίες με τη διεθνή βιοφαρμακευτική βιομηχανία στην αξιολόγηση νέων θεραπευτικών ενώσεων ή ως εργαλεία για συνεργατική έρευνα και ανάπτυξη.

Η χρηματοδόσηση από Εθνικές πηγές, την Ευρωπαϊκή Ένωση, οργανισμούς στις ΗΠΑ και διεθνή και τοπική βιομηχανία, καλύπτει ποσοστό της τάξης του 70-80% του προϋπολογισμού του Κέντρου.

Εγκαταστάσεις 
Το Κέντρο είναι εξοπλισμένο με υπερσύγχρονες μονάδες, οι οποίες περιλαμβάνουν: Συσκευή δημιουργίας Προφίλ Έκφρασης, Συσκευή Κυτταρομετρίας Ροής, Εργαστήριο Χημείας Πρωτεϊνών, Μονάδα Γονιδιακής Στόχευσης και Διαγονιδίων και Μονάδα BioIT, οι οποίες εξυπηρετούν εσωτερικές συνεργασίες, καθώς και εξωτερικούς εταίρους στον ακαδημαϊκό χώρο και τη βιομηχανία. Το Κέντρο λειτουργεί επίσης μια Μονάδα Καινοτομίας και Επιχειρήσεων που ασχολείται με τη προστασία και εκμετάλλευση των ερευνητικών και τεχνολογικών μέσων του Κέντρου.

Ινστιτούτα 
Μέχρι σήμερα στο κέντρο έχουν αναπτυχθεί τέσσερα ινστιτούτα: Ινστιτούτο Ανοσολογίας, Ινστιτούτο Μοριακής Βιολογίας & Γενετικής, Ινστιτούτο Μοριακής Ογκολογίας, Ινστιτούτο Κυταρρικής & Αναπτυξιακής βιολογίας.

Εξωτερικοί σύνδεσμοι 
Η επίσημη ιστοσελίδα

Παραπομπές 

Φλέμινγκ
Φλέμινγκ
Πλακωτή Θεσπρωτίας

Η Πλακωτή Θεσπρωτίας είναι χωριό του νομού Θεσπρωτίας, με πληθυσμό 98 κατοίκων (απογραφή 2011) και κτισμένο σε υψόμετρο 380 μέτρων. Συναντάται στην παλαιά εθνική οδό Ηγουμενίτσας-Ιωαννίνων.

Εντός του οικισμού υπάρχουν μικρές πλατείες που συνδέονται με σοκάκια καθώς και πολλά παραδοσιακά εκκλησάκια (ξωκλήσια). Η Πλακωτή ήταν κυρίως κτηνοτροφικό και γεωργικό χωριό ενώ τα κύρια επαγγέλματα των κατοίκων ήταν αυτά του αγωγιάτη και έμπορου ελαιολάδου.

Η Αίγυπτος, ο Καναδάς κι η Αυστραλία ήταν οι πρώτοι σταθμοί μετανάστευσης των κατοίκων. Κτισμένη σε απότομη πλαγιά, η γεωμορφολογία της Πλακωτής θυμίζει αντεστραμμένο μετέωρο. Κάθε καλοκαίρι, πραγματοποιούνται δύο μεγάλα πανηγύρια, αυτό της Αγίας Τριάδας αλλά και της Μεταμορφώσεως του Σωτήρος (6 Αυγούστου) στο ομώνυμο μοναστήρι. Επίσης από το 1957 λειτουργεί η Αδελφότητα Πλακωτής από απόδημους του χωριού.

Το κορυφαίο αξιοθέατο της περιοχής είναι η δεσποτική Ιερά Μονή Μεταμορφώσεως του Σωτήρος κτισμένη τον 13ο αιώνα. Το χωριό αποτελεί εύκολη πρόσβαση και για άλλα αξιοθέατα όπως η γειτονική βυζαντινή Ουζντίνα, τα Σπυροπηγάδια κ.α.

Χωριά του νομού Θεσπρωτίας
Δήμος Σουλίου
Γ.Α.Σ. Καλυβίων Θορικού

Ο Γυμναστικός Αθλητικός Σύλλογος Καλυβίων Θορικού είναι ελληνικό αθλητικό σωματείο το οποίο δραστηριοποιείται στην περιοχή Καλύβια Θορικού στην ανατολική Αττική. Επίσημο έτος ίδρυσής του είναι το 1994 και οι αθλητές του αγωνίζονται με χρώματα το μπλε και το κίτρινο. Διατηρεί τμήματα καλαθοσφαίρισης, τζούντο, γυμναστικής και αντισφαίρισης, στα οποία συμμετέχουν αθλητές και αθλήτριες όλων των ηλικιακών ομάδων. Τα τελευταία χρόνια το γασκ προφέρονταν ως γυμναστικος αθλητικός σύλλογος Καλύβια αλλά πέρσι κατάφεραν και λειτουργούν υπό την ονομασία Γυμναστική Ακαδημία Σαρωνικού «Καλύβια» 2016. Τα μαθήματα και οι προπονήσεις των ομάδων όλων των τμημάτων πραγματοποιούνται στο Κλειστό Γυμναστήριο Καλυβίων «Αντώνης Τρίτσηας».

Ιστορία 
Ο σύλλογος ιδρύθηκε το 1994 με πρωτεργάτες τους Δημήτρη Διβάνη, Παναγιώτη Μπιθυμήτρη και Κωνσταντίνα Διαμαντή.

Τμήμα καλαθοσφαίρισης ανδρών 
Το τμήμα καλαθοσφαίρισης αποτελεί μέλος της Ένωσης Σωματείων Καλαθοσφαίρισης Αττικής. Δήλωσε συμμετοχή για πρώτη φορά σε επίσημο Πρωτάθλημα ακαδημιών το 1995. Το τμήμα ενήλικων ανδρών δημιουργήθηκε το 1997.

Τμήμα καλαθοσφαίρισης γυναικών

Τμήμα τζούντο

Τμήμα γυμναστικής 
Την περίοδο 1996-97 ξεκίνησε η δραστηριότητα του τμήματος Γενικής Γυμναστικής. Καλλιεργούνται στοιχεία όπως: rope skipping (σχοινάκια), ακροβατική, ενόργανη, ρυθμική, τραμπολίνο, αεροβική και χορός.

Τμήμα αντισφαίρισης

Παραπομπές

Εξωτερικοί σύνδεσμοι 

 Γ.Α.Σ. Καλυβίων Θορικού, επίσημος ιστότοπος.
 
 Γ.Α.Σ. Καλυβίων Θορικού, επίσημος ιστότοπος του τμήματος τζούντο.
 Κλειστό Γυμναστήριο Καλυβίων «Αντώνης Τρίτσης», πληροφορίες στον ιστότοπο Gipeda.gr.

Αθλητικοί σύλλογοι Αττικής
Ελληνικοί σύλλογοι καλαθοσφαίρισης
Ελληνικοί σύλλογοι ενόργανης γυμναστικής
Ελληνικοί σύλλογοι ρυθμικής γυμναστικής
Ελληνικοί σύλλογοι τζούντο
Ελληνικοί σύλλογοι αντισφαίρισης
Σωματεία Ε.Σ.Κ.Α.
Ιδρύσεις αθλητικών συλλόγων το 1994
Ιδρύσεις ομάδων καλαθοσφαίρισης το 1997
Φρέντρικ Λιούνγκμπεργκ

Ο Φρέντι Λιούνγκμπεργκ (Freddie Ljungberg, 16 Απριλίου 1977) είναι Σουηδός πρώην ποδοσφαιριστής, που αγωνιζόταν ως εξτρέμ, και νυν προπονητής.

Ξεκίνησε τη σταδιοδρομία του στη Χάλμσταντ και πέρασε το μεγαλύτερο μέρος της καριέρας του στην Άρσεναλ, με την οποία έλαβε διακρίσεις, μεταξύ των οποίων δύο πρωταθλήματα και τρία κύπελλα, σκοράροντας σε δύο τελικούς, συμπεριλαμβανομένης της νίκης το 2002. Αφού έφυγε από την Άρσεναλ το 2007, έπαιξε για μικρό χρονικό διάστημα σε αρκετές ομάδες στην Αγγλία, τη Σκωτία, τις Ηνωμένες Πολιτείες, την Ιαπωνία και την Ινδία. Διεθνής για μία δεκαετία, ο Λιούνγκμπεργκ είχε 75 συμμετοχές και έπαιξε για τη Σουηδία στα Euro 2000, Euro 2004 και Euro 2008, καθώς και στα Μουντιάλ 2002 και Μουντιάλ 2006. 

Το 2019 διετέλεσε προσωρινός προπονητής της Άρσεναλ.

Ο Λιούνγκμπεργκ ήταν μοντέλο για τα εσώρουχα της Calvin Klein μέχρι το 2007. Προηγουμένως είχε εκπροσωπήσει μάρκες όπως η Nike, η Procter & Gamble, η L'Oreal, η Puma, η Beats, η ESPN και η Pepsi.

Παραπομπές

Σουηδοί ποδοσφαιριστές
Ποδοσφαιριστές Εθνικής Σουηδίας
Ποδοσφαιριστές Άρσεναλ
Ποδοσφαιριστές Πρέμιερ Λιγκ
Ποδοσφαιριστές Γουέστ Χαμ Γιουνάιτεντ
Ποδοσφαιριστές Εθνικής Σουηδίας Κ18
Ποδοσφαιριστές Εθνικής Σουηδίας Κ21
Ποδοσφαιριστές Παγκοσμίου Κυπέλλου 2002
Ποδοσφαιριστές Ευρωπαϊκού Πρωταθλήματος 2004
Ποδοσφαιριστές Παγκοσμίου Κυπέλλου 2006
Προπονητές ποδοσφαίρου Άρσεναλ
Σουηδοί μοντέλα
Σουηδοί ποδοσφαιριστές στο εξωτερικό
Ποδοσφαιριστές Άλσβενσκαν
Ποδοσφαιριστές Σέλτικ Γλασκώβης
Ποδοσφαιριστές Σικάγο Φάιαρ ΣΚ
Ποδοσφαιριστές Χάλμσταντ ΜΚ
Ποδοσφαιριστές Τζε 1 Λιγκ
Ποδοσφαιριστές Μέιτζορ Λιγκ Σόκερ
Ποδοσφαιριστές Σιάτλ Σάουντερς ΦΚ
Ποδοσφαιριστές Ευρωπαϊκού Πρωταθλήματος 2000
Ποδοσφαιριστές Ευρωπαϊκού Πρωταθλήματος 2008
Ποδοσφαιριστές Σούπερ Λιγκ Ινδίας
Ποδοσφαιριστές Μουμπάι Σίτι ΦΚ
Προπονητές της Πρέμιερ Λιγκ
Σουηδοί προπονητές ποδοσφαίρου
Ξένοι ποδοσφαιριστές στην Ινδία
Ποδοσφαιριστές Πρέμιερ Λιγκ Σκωτίας
Μαριώ (τραγουδίστρια)

Η Μαριώ (Θεσσαλονίκη, 30 Μαρτίου 1945) (πραγματικό όνομα: Μαρία Κωνσταντινίδου), είναι Ελληνίδα τραγουδίστρια του ρεμπέτικου τραγουδιού.

Πληροφορίες 

Έχει συμμετάσχει στην τηλεοπτική σειρά "Το καφέ της Χαράς" με έκτακτη εμφάνιση, στον ρόλο της θείας Ρόζας.

Επιπλέον, έχει δηλώσει ότι συγγενεύει με τον Άγιο Παΐσιο.

Φιλμογραφία

Παραπομπές 

Ελληνίδες τραγουδίστριες
Ρεμπέτες
Yung Light

Ο Yung Light (πραγματικό όνομα: Χρήστος Ιωαννίδης), γνωστός και ως Nero Greco ή απλά Light, είναι  Έλληνας ράπερ, ιδιοκτήτης και μέλος της δισκογραφικής εταιρίας Capital Music. Τα τελευταία χρόνια έχει   αποκτήσει αναγνωρισιμότητα λόγω των επιτυχιών του και πρόσφατα νίκησε το The Best Hip Hop.

Βιογραφία
Γεννήθηκε το 1995 στην Θεσσαλονίκη και κατάγεται από την Κένυα από την πλευρά της μητέρας του, εξού και το ψευδώνυμο "Nero Greco", που μεταφράζεται ως "ο μαύρος Έλληνας". Ανακαλύφθηκε από τον επίσης ράπερ Υποχθόνιο το 2012, σε ηλικία 17 ετών. Το 2015 κυκλοφόρησε το πρώτο του EP με τίτλο Nero Greco. Έπειτα ακολούθησαν δύο τραγούδια σε συνεργασία με τον τράπερ Snik, τα Tony Montana και Gucci Mane, τα οποία γνώρισαν μεγάλη επιτυχία. Το 2016 κυκλοφόρησε το τραγούδι Ποιός Είμαι το οποίο αποτελεί μέχρι σήμερα το πιο γνωστό του σινγκλ με πάνω από 27 εκ. προβολές.    

Το 2017 κυκλοφόρησε το άλμπουμ Primo, το οποίο εξιστορεί την προσωπική του ιστορία. Τα επόμενα χρόνια κυκλοφόρησε διάφορα σινγκλ τα οποία γνώρισαν επιτυχία. Κάποια  από αυτά είναι τo Mosca, το OJ και τo Όλα τα Chains. Έχει συμμετάσχει στα κομμάτια Dealer, Peru και Stars. Επίσης κατέχει μια μάρκα ρουχισμού, την PrimoTheBrand.

Το 2020 κυκλοφόρησε τραγούδια ο ίδιος ως δημιουργός και με άλλους καλλιτέχνες (MadClip, Hawk, Billy Sio, ATC Nico κλπ.) που γνώρισαν απήχηση στο κοινό (Slang, Iced out, Xiliometra). Στις 18 Δεκεμβρίου κυκλοφόρησε το "Voodoo" σε συνεργασία με τον Hawk καθώς και ο κοινός τους δίσκος με την ονομασία Supernova στις 25 Δεκεμβρίου.

Το 2021, έβγαλε το τρίτο του άλμπουμ, με τίτλο "Immortale", με συμμετοχές απο τους Mad Clip Vlospa Strat κ.α. Ο δίσκος δέχθηκε θετικές κριτικές απο το κοινό. Η επόμενη συνεργασία του ήταν στον δίσκο του Βόσνιου ραπερ Jala Brat.

Ποινική Δίωξη 

Τον Δεκέμβριο του 2021, συνελήφθη από την αστυνομία και τελικώς του ασκήθηκε ποινική δίωξη για παράνομη οπλοφορία και οπλοκατοχή, αλλά και για προμήθεια και κατοχή ναρκωτικών.

Επεισόδιο στα Mad Video Music Awards 2022 

Κατά την διάρκεια της τελετής βράβευσης Mad Video Music Awards στις 22 Ιουνίου 2022, ο Light πιάστηκε στα χέρια με τον τράπερ SNIK ως αποτέλεσμα ενός καυγά και ενώ στην σκηνή βρισκόταν η τραγουδίστρια Τάμτα, με αποτέλεσμα ολιγόλεπτη διακοπή της εκδήλωσης που άρχισε ξανά λίγα λεπτά αργότερα. Το περιστατικό καταδικάστηκε από τα Mad Video Music Awards και από τον τηλεοπτικό σταθμό Mega Channel, ο οποίος ανακοίνωσε πως δεν θα προβάλει τραγούδια και βραβεύσεις προσώπων που ενεπλάκησαν σε πράξεις βίας, ενώ σχολιάστηκε αρνητικά από προσωπικότητες της τηλεόρασης και από χρήστες του διαδικτύου.

Δισκογραφία 
Yung Light - Nero Greco (2015)
Yung Light - Primo (2017)
Yung Light x Hawk (Above The Hood) - Supernova (2020 - 25/12)
Yung Light - Immortale (2021)
Yung Light - Romeo (2022)

Παραπομπές

Έλληνες ράπερ
Έλληνες τράπερ
Μπρούνο Φελίπε Σόουζα Ντα Σίλβα

Ο Μπρούνο Φελίπε Σόουζα Ντα Σίλβα (Bruno Felipe Souza Da Silva, γενν. 26 Μαΐου 1994, Σάο Πάολο), γνωστός ως Μπρούνο, είναι Βραζιλιάνος επαγγελματίας ποδοσφαιριστής, ο οποίος αγωνίζεται ως πλάγιος μέσος για την Σερίφ Τιράσπολ.

Σταδιοδρομία σε συλλόγους

Αούστρια Λούστεναου

ΛΑΣΚ Λιντς

Ατρόμητος (δανεισμός) 
Στις 24 Ιανουαρίου 2018, ο Ατρόμητος ανακοίνωσε το δανεισμό του Μπρούνο από την αυστριακή ΛΑΣΚ Λιντς για 1,5 χρόνο. Στις 29 Απριλίου 2018, σημείωσε το πρώτο του γκολ για τον σύλλογο, σφραγίζοντας την εκτός έδρας νίκη με 1-0 επί του Λεβαδειακού. Στις 22 Σεπτεμβρίου 2018, σημείωσε το πρώτο του γκολ για τη σεζόν 2018-19, στην εντός έδρας νίκη με 2-0 εναντίον της ΑΕΛ. 

Ο 25χρονος, που είχε ενθουσιάσει τη διοίκηση του συλλόγου με τις επιδόσεις του, έχοντας καταγράψει 2 γκολ και 5 ασίστ μέχρι το Πάσχα της σεζόν 2018-19, είχε ρήτρα αποδέσμευσης αξίας 300.000 ευρώ, που μπορούσε να ενεργοποιήσει ο Ατρόμητος μέχρι τις 15 Μαΐου, ενώ φημολογείται ότι υπήρχε ενδιαφέρον από τον Ολυμπιακό για τον Βραζιλιάνο πλάγιο μέσο. Στις 21 Απριλίου 2019, άνοιξε το σκορ στην εντός έδρας νίκη με 2-0 επί του Παναθηναϊκού.

Ολυμπιακός 
Στις 18 Ιουνίου 2019, ο Ολυμπιακός ανακοίνωσε την απόκτηση του Μπρούνο, με εκτιμώμενο κόστος μεταγραφής στα 500.000 ευρώ.

Παραπομπές

Εξωτερικοί σύνδεσμοι 
 Προφίλ στο Transfermarkt.com 

Βραζιλιάνοι ποδοσφαιριστές
Επιθετικοί ποδοσφαιριστές
Ποδοσφαιριστές ΣΚ Αούστρια Λούστεναου
Ποδοσφαιριστές Β΄ Κατηγορίας Αυστρίας
Ποδοσφαιριστές ΛΑΣΚ
Ποδοσφαιριστές Μπουντεσλίγκα Αυστρίας
Βραζιλιάνοι ποδοσφαιριστές στο εξωτερικό
Ποδοσφαιριστές Ατρόμητου Αθηνών
Ποδοσφαιριστές Σούπερ Λιγκ Ελλάδας
Ξένοι ποδοσφαιριστές στην Ελλάδα
Ποδοσφαιριστές Ολυμπιακού Πειραιώς
Ποδοσφαιριστές Άρη Θεσσαλονίκης
Πανελλήνιο Πρωτάθλημα Microsoft Office Specialist PowerPoint

Το Πανελλήνιο Πρωτάθλημα Microsoft Office Specialist PowerPoint είναι διαγωνισμός που διεξάγεται στην Ελλάδα από το 2017. Αξιολογεί τις δεξιότητες των μαθητών στην εφαρμογή Office PowerPoint της Microsoft. Το Πανελλήνιο Πρωτάθλημα Microsoft Office Specialist PowerPoint διοργανώνεται από τους φορείς Πιστοποίησης Πληροφορικής ACTA Α.Ε. και ACTA - Infotest. Ο διαγωνισμός αυτός αποτελεί αναπόσπαστο κομμάτι του Παγκοσμίου Πρωταθλήματος Microsoft Office Specialist, που διοργανώνεται από την Certiport / Pearson Vue. Το Πανελλήνιο Πρωτάθλημα Microsoft Office Specialist απευθύνεται αποκλειστικά σε άτομα ηλικίας δεκατριών (13) έως και είκοσι δύο (22) ετών.

Φάσεις Πανελληνίου Πρωταθλήματος Microsoft Office Specialist PowerPoint 

 Πανελλήνιοι Προκριματικοί αγώνες Microsoft Office Specialist PowerPoint

Η αξιολόγηση γίνεται μέσω της εξέτασης Microsoft Office Specialist, που είναι ίδια εξέταση σε όλο το κόσμο. Η γλώσσα εξέτασης είναι η Ελληνική.

 Πανελλήνιος Τελικός Microsoft Office Specialist

Στο Πανελλήνιο τελικό προκρίνονται οι νικητές της προκριματικής φάσης. Τα κριτήρια πρόκρισης καθορίζονται κάθε χρόνο από την διοργανώτρια αρχή, με κύρια κριτήρια τις βαθμολογικές επιδόσεις και τον χρόνο ολοκλήρωσης και ενίοτε με επιπρόσθετα γεωγραφικά κριτήρια. Η αξιολόγηση στον Πανελλήνιο Τελικό γίνετε με ειδική εξέταση αποκλειστικής χρήσης του Πανελλήνιου τελικού. Η γλώσσα εξέτασης είναι η Ελληνική.

Φωτογραφίες

Κατάλογος Πανελλήνιων Πρωταθλητών PowerPoint

Κατάλογος κατάταξης Ελλήνων πρωταθλητών στο Παγκόσμιο Πρωτάθλημα Microsoft Office Specialist PowerPoint

Κατάλογος διοργανώσεων

Πανελλήνια κατάταξη 2019

Πανελλήνια κατάταξη 2018

Πανελλήνια κατάταξη 2017

Κατάλογος Μεταλλίων ανά Νομό

Παραπομπές

Πηγές 
Επίσημα αποτελέσματα Παγκοσμίου Πρωταθλήματος Microsoft Office Specialist (Έτος 2018)

Επίσημα αποτελέσματα Παγκοσμίου Πρωταθλήματος Microsoft Office Specialist (Έτος 2017)

Επίσημα αποτελέσματα Πανελληνίου Πρωταθλήματος Microsoft Office Specialist (Έτος 2019, 2018, 2017)

Εξωτερικοί σύνδεσμοι 
Επίσημη ιστοσελίδα Πανελληνίου Πρωταθλήματος Microsoft Office Specialist
Άγιος Κοσμάς (αποσαφήνιση)

Με την ονομασία Άγιος Κοσμάς υπάρχουν οι παρακάτω οικισμοί της Ελλάδας:

Άγιος Κοσμάς Γρεβενών 
Άγιος Κοσμάς Καβάλας
Άγιος Κοσμάς Κορινθίας
Άγιος Κοσμάς Ιωαννίνων

αλλά και τα τοπωνύμια:

 Άγιος Κοσμάς, ακρωτήριο στη νοτιοανατολική ακτή της Άνδρου
 Άγιος Κοσμάς, ακρωτήριο του Σαρωνικού κόλπου  

Άγιος Κοσμάς
Άγιος Κοσμάς
Δρόβιανη Αυλώνα

Η Δρόβιανη () είναι κοινότητα στον νομό Αυλώνα στη νότια Αλβανία. Το 2015, μετά τη μεταρρύθμιση της τοπικής αυτοδιοίκησης, έγινε μέρος του δήμου Φοινίκης. Βρίσκεται 18 χιλιόμετρα ανατολικά των Αγίων Σαράντα. Το χωριό κατοικείται αμιγώς από Έλληνες και το 1967 είχε γύρω στα 200 σπίτια και 8 μαχαλάδες. Στο έδαφος της Δρόβιανης έχουν βρεθεί αρχαιοελληνικά νομίσματα, κάτι που σημαίνει ότι κάποτε υπήρχαν αρκετοί αρχαιοελληνικοί ναοί στην περιοχή. Η Δρόβιανη είναι ο τόπος ταφής του Χάρολντ "Μπιλ" Σάικς, ενός Βρετανού πιλότου διπλάνου που σκοτώθηκε τον Νοέμβριο του 1940.

Αξιοσημείωτα άτομα 
 Μαρία Αμαλία "Μελίνα" Μερκούρη 
Τάσος Βιδούρης
 Κωνσταντίνος Στεφανόπουλος

Παραπομπές

Διαβάστε επίσης
 Νικόλαος Γ. Μυστακίδης, Περί Δρόβιανης : Πραγματεία αρχαιολογική και ιστορική σύντομος και των εν αυτή ιερών θέσεων, επιμέλεια Χρήστος Μούλιας, Πάτρα: Τυπογραφείο Πετράκης, 1997.

Βόρεια Ήπειρος
Ήπειρος
Φοινίκη (Βόρεια Ήπειρος)
Ουγκουμόν

Το Σατώ Ουγκμόντ (αρχικά Γκουμόν) είναι μια μεγάλη αγροικία που βρίσκεται κοντά στο δρόμο για την κωμόπολη Νιβέλ στο Βατερλό, Βέλγιο. Πρόκειται για το σημείο που αρχικά οι δυνάμεις της 7ης συμμαχίας αντιμετώπισαν το στρατό του Ναπολέοντα κατά τη Μάχη του Βατερλώ στις 18 Ιουνίου 1815.

Το Ουγκομόν, το οποίο είχε γίνει καταστραφεί, αποκαταστάθηκε πλήρως για τη 200η επέτειο της μάχης, ανοίγοντας για το κοινό στις 18 Ιουνίου 2015.

Ιστορία

Η υπεράσπιση του Ουγκομόν 
Τον Ιούνιο του 1815 η αγροικία έγινε το επίκεντρο των μαχών στην Μάχη του Βατερλό , καθώς ήταν ένα από τα πρώτα μέρη όπου Βρετανικές και άλλες συμμαχικές δυνάμεις αντιμετώπισαν τα στρατεύματα του Ναπολέοντα.

Ιούνιος 1815 

Ο Ναπολέων σχεδίαζε να τραβήξει τις εφεδρικές δυνάμεις του Ουέλιγκτον στο Ουγκομόν προκειμένου αποδυναμώσει τη βρετανική δύναμη στο κέντρο της μάχης, στη θέση Λε Άιγ Σεντέ. 

Πριν την έναρξη της μάχης, στο Ουγκομόν και στους κήπους τους που βρίσκονταν στη δεξιά πλευρά της συμμαχικής παράταξης,  είχε στρατοπεδεύσει το 1ο Τάγμα του Συντάγματος Νασάου, υποστηριζόμενα απο κλιμάκια πεζικού της 1ης Ταξιαρχίας του Αννόβερο (jagers) υπό τον φον Κίλμανσεγκε. Ο λόχος ελαφρού πεζικού του 2ου Τάγματος των Φρουρών Κολντστριμ, υπό τις διαταγές του Αντισυνταγματάρχη Χένρι Γουίνταμ είχε επίσης οχυρωθεί στο αγρόκτημα, ενώ ο λόχος ελαφρού πεζικού του 3ου Τάγματος των Φρουρών Κόντστριμ, υπό τις διαταγές του Αντισυνταγματάρχη Τσαρλς Ντάσγουντ είχε λάβει θέσεις στους κήπους. Οι λόγοι ελαφρού πεζικού του 2ου και του 3ου Τάγματος των Πρώτων Φρουρών είχαν αρχικά λάβει θέσεις στον οπωρώνα, υπό τη διοίκηση του Αντισυνταγματάρχη Λόρδου Σάλτουν. Ο Αντισυνταγματάρχης Τζέιμς Μακντόνελ των Φρουρών Κόντστριμ είχε αναλάβει τη διοίκηση του Ουγκομόν. (Οι μονάδες Φρουρών ανήκαν στη 2η (Βρετανική) Ταξιαρχία του Στρατηγού Τζον Μπινγκ).

Ο Ουέλιγκον κατέγραψε στις σημειώσεις του: "Περίπου στις 10 το πρωί [ο Ναπολεων] ξεκίνησε μια λυσσαλέα επίθεση στην θέση μας στο Ουγκομόν". Άλλες πηγές αναφέρουν ότι αυτή η επίθεση έγινε περίπου στις 11:30. Ο ιστορικός Άντριου Ρόμπερτς σημειώνει ότι "ένα περίεργο γεγονός για τη μάχη του Βατερλό είναι ότι κανείς δεν είναι απολύτως βέβαιος για την ώρα έναρξης".

Η αρχική επίθεση από Maréchal de Camp Bauduin 1η Ταξιαρχία της 6ης Μεραρχίας να αδειάσει το ξύλο και το πάρκο, αλλά οδηγήθηκε πίσω από το βαρύ Βρετανικό πυροβολικό φωτιά και το κόστος Bauduin τη ζωή του. Τα Βρετανικά όπλα, είχαν αποσπαστεί η προσοχή σε μια μονομαχία πυροβολικού με γαλλικά όπλα και αυτό επέτρεψε μια δεύτερη επίθεση από Maréchal de Στρατόπεδο Βαρώνου Viddaty 2η Ταξιαρχία της 6ης Μεραρχίας. Θα διαχειρίζεται ένα μικρό ρήγμα στη νότια πλευρά, αλλά δεν μπορούσε να το εκμεταλλευτεί. Μια επίθεση για την βόρεια πλευρά με τα στοιχεία της 1ης Ταξιαρχίας της 6ης Μεραρχίας ήταν περισσότερο επιτυχής.

Σημειώσεις 

Μάχες Ναπολεόντειων Πολέμων
Πρωτάθλημα Νοτίου Αμερικής 1963

Το Πρωτάθλημα Ποδοσφαίρου Νοτίου Αμερικής 1963 διοργανώθηκε στην Βολιβία μεταξύ 10 και 31 Μαρτίου 1963. Το κέρδισε η Βολιβία με την δεύτερη θέση να καταλαμβάνει η Παραγουάη. Είναι ο μοναδικός τίτλος που έχει κερδίσει η Βολιβία.

Γήπεδα

Τελική Φάση 

Ποδόσφαιρο το 1963
Μέριχας Κύθνου

Ο Μέριχας είναι παραθαλάσσιος οικισμός της Κύθνου στη Τοπική Κοινότητα Δρυοπίδας στο Νομό Κυκλάδων. Βρίσκεται στο δυτικό τμήμα του νησιού και απέχει 7 χιλιόμετρα από τη Χώρα (Κύθνος). Η ονομασία του ενδέχεται να προέρχεται από το φυτό ερείκη ή μυρίκη. Το λιμάνι του οικισμού είναι ο συνδετικός κρίκος που ενώνει το νησί με τα λιμάνια του Πειραιά και του Λαυρίου. Αναφέρεται από τους προηγούμενους αιώνες ως το ασφαλέστερο και πιο μεγαλύτερο φυσικό λιμάνι της Κύθνου. Στους θερινούς μήνες έχει έντονη τουριστική κίνηση.   Σύμφωνα με την απογραφή του 1991 ο πληθυσμός ανερχόταν στους 181 μόνιμους κατοίκους όμως με την απογραφή του 2001 ο πληθυσμός του ανήλθε στους 289 μόνιμους κατοίκους. Με την απογραφή του 2011 έχει 369 μόνιμους κατοίκους.

Στο βόρειο τμήμα του Μέριχα βρίσκεται το Βρυόκαστρο και στο νότιο τμήμα του είναι η ιστορική εκκλησία της Παναγίας της Φλαμπουριανής. 

Τη δεκαετία του 1970 κατασκευάστηκε το λιμάνι του Μέριχα, ενώ πρωτύτερα οι μετακινήσεις γίνονταν έξω από τον όρμο και ο πληθυσμός μετακινούνταν με καΐκια και βάρκες προς το νησί. Το έτος 2000 κατασκευάστηκαν έργα εξυπηρετήσεως μεγάλων επιβατηγών σκαφών προς διευκόλυνση των κατοίκων και των παραθεριστών.

Απογραφή Πληθυσμού

Φωτογραφίες

Παραπομπές 

Χωριά της Κύθνου